**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL PRITARIMO VIEŠOSIOS ĮSTAIGOS LAZDIJŲ KULTŪROS CENTRO 2018 METŲ VEIKLOS ATASKAITAI, AUDITORIAUS IŠVADAI IR ATASKAITAI BEI

# 2018 METŲ METINIŲ FINANSINIŲ ATASKAITŲ RINKINIO PATVIRTINIMO

2019 m. kovo 26 d. Nr. 34-1670

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir 3 dalies 5 punktu, Lietuvos Respublikos viešųjų įstaigų įstatymo 10 straipsnio 1 dalies 6 punktu, 5 ir 8 dalimis, 12 straipsnio 1 dalimi, Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo“, 223 ir 229 punktais, Atstovavimo Lazdijų rajono savivaldybei viešosiose įstaigose taisyklių, patvirtintų Lazdijų rajono savivaldybės tarybos 2013 m. lapkričio 26 d. sprendimu Nr. [5TS-911](http://10.103.1.4:49201/aktai/Default.aspx?Id=3&DocId=29799) „Dėl Atstovavimo Lazdijų rajono savivaldybei viešosiose įstaigose taisyklių patvirtinimo“, 5 ir 6 punktais, Lazdijų rajono savivaldybės taryba nusprendžia:

1. Pritarti:

1.1. viešosios įstaigos Lazdijų kultūros centro 2018 metų veiklos ataskaitai (pridedama);

1.2. uždarosios akcinės bendrovės „Gaudera“ 2019 m. kovo 25 d. nepriklausomo auditoriaus išvadai ir ataskaitai dėl viešosios įstaigos Lazdijų kultūros centro 2018 metų finansinių ataskaitų audito (pridedama).

2. Patvirtinti viešosios įstaigos Lazdijų kultūros centro 2018 metų metinių finansinių ataskaitų rinkinį (pridedama).

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

Parengė

Rasa Kazlauskienė

2019-03-25

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL PRITARIMO VIEŠOSIOS ĮSTAIGOS LAZDIJŲ KULTŪROS CENTRO 2018 METŲ VEIKLOS ATASKAITAI, AUDITORIAUS IŠVADAI IR ATASKAITAI BEI

# 2018 METŲ METINIŲ FINANSINIŲ ATASKAITŲ RINKINIO PATVIRTINIMO“ PROJEKTO

**AIŠKINAMASIS RAŠTAS**

2019 m. kovo 25 d.

# Lazdijų rajono savivaldybės tarybos sprendimo „Dėl pritarimo viešosios įstaigos Lazdijų kultūros centro 2018 metų veiklos ataskaitai, auditoriaus išvadai ir ataskaitai bei 2018 metų metinių finansinių ataskaitų rinkinio patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu ir 3 dalies 5 punktu, Lietuvos Respublikos viešųjų įstaigų įstatymo 10 straipsnio 1 dalies 6 punktu, 5 ir 8 dalimis, 12 straipsnio 1 dalimi, Lazdijų rajono savivaldybės tarybos veiklos reglamento 223 ir 229 punktais bei Atstovavimo Lazdijų rajono savivaldybei viešosiose įstaigose taisyklių 5 ir 6 punktais.

Viešosios įstaigos Lazdijų kultūros centro teisinis statusas – viešoji įstaiga. Lazdijų rajono savivaldybė yra šios viešosios įstaigos dalininkė (savininkė), o Lazdijų rajono savivaldybės, kaip įstaigos dalininkės (savininkės) teises ir pareigas įgyvendinanti institucija – Lazdijų rajono savivaldybės taryba. Kadangi Lazdijų rajono savivaldybė yra įstaigos savininkė, Lazdijų rajono savivaldybės tarybos raštiški sprendimai prilyginami visuotinio dalininkų susirinkimo sprendimams.

Lazdijų rajono savivaldybės tarybos 2018 m. birželio 27 d. sprendimu Nr. 5TS-1373 „Dėl nepriklausomo audito atlikimo Lazdijų rajono savivaldybės įstaigose ir kontroliuojamose įmonėse“, nuspręsta atlikti nepriklausomą 2018 metų metinių finansinių ataskaitų rinkinių auditą Lazdijų rajono savivaldybės įstaigose ir kontroliuojamose įmonėse, o Lazdijų rajono savivaldybės tarybos 2019 m. sausio 31 d. sprendimu Nr. 5TS-1569 „Dėl viešųjų įstaigų 2018 metų metinių finansinių ataskaitų rinkinių nepriklausomo audito“ nustatyta, kad viešųjų įstaigų, tarp jų ir viešosios įstaigos Lazdijų kultūros centro, 2018 metų metinių finansinių ataskaitų rinkinių nepriklausomą auditą atliks uždaroji akcinė bendrovė „Gaudera“.

Šio projekto tikslas – pritarti viešosios įstaigos Lazdijų kultūros centro 2018 metų veiklos ataskaitai, uždarosios akcinės bendrovės „Gaudera“ 2018 m. kovo 25 d. nepriklausomo auditoriaus išvadai ir audito ataskaitai dėl viešosios įstaigos Lazdijų kultūros centro 2018 metų finansinių ataskaitų audito ir patvirtinti viešosios įstaigos Lazdijų kultūros centro 2018 metų metinių finansinių ataskaitų rinkinį bei nustatyti, kad sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Viešosios įstaigos Lazdijų kultūros centro dalininkų kapitalas 2018 m. sausio 1 d. buvo 959210,65 Eur. 2018 metais Lazdijų rajono savivaldybė padidino savo turtinį įnašą 542371,00 Eur, iš jų – 539431,00 Eur VšĮ Lazdijų kultūros centrui nuosavybės teise priklausančio pastato, esančio Vilniaus g. 6, Lazdijuose, kapitaliniam remontui ir 2940,00 Eur ilgalaikiam materialiam turtui (cimbolams, armonikai, basedlei) įsigyti. Dalininkų kapitalas 2018 m. gruodžio 31 d. yra 1501581,65 Eur.

 2018 m. įstaiga patyrė 138415 Eur balansinį nuostolį. Įstaigos veiklos nuostolis padidėjo dėl padidėjusių nusidėvėjimo sąnaudų.

Įgyvendinus Lazdijų rajono savivaldybės tarybos sprendimą, bus įgyvendintos Viešųjų įstaigų įstatyme numatytos Lazdijų rajono savivaldybės, kaip viešosios įstaigos Lazdijų kultūros centro dalininkės (savininkės), neturtinės teisės.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Rengiant projektą gauti specialistų vertinimai ir išvados – dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Švietimo, kultūros ir sporto skyriaus vedėjo pavaduotoja Rasa Kazlauskienė.

Švietimo, kultūros ir sporto skyriaus vedėjo pavaduotoja Rasa Kazlauskienė